Unión del Pueblo Navarro (UPN) talde parlamentarioari atxikitako foru parlamentari Isabel Olave Ballarena andreak egindako PES-136 galderarekin lotuta, bigarren lehendakariorde eta Memoria eta Bizikidetzako, Kanpo Ekintzako eta Euskarako kontseilaria naizen aldetik, honako hau jakinarazten dut egindako galdera-sortari erantzunez:
– Akitania Berria-Euskadi-Nafarroa Euroeskualdearen Batzorde Betearazleak kanpo-auditoretzako organismo independente bat izendatu al du Estatutuen 12. artikuluan zehaztutako kontrolaren osagarri gisa?
– Hala balitz, zer erakunde izendatu du?
– Hala balitz, zer egiteko agindu dio?
 
«Akitania Berria-Euskadi-Nafarroa Euroeskualdearen administrazio-, aurrekontu- eta finantza-kontrola Frantziako zuzenbidearen arabera egiten da, eta Eskualdeko Kontuen Ganberak kanpo-auditoritzako erakunde independente gisa parte hartzen du. Kanpo-auditoretzako erakunde independente bat izendatzea Estatutuen 12. artikuluan zehaztutakoaren osagarri gisa jarduteko, hautazkoa da Estatutuen 9.3 artikuluaren arabera. Bada, gaur-gaurkoz, ez da inolako erakunderik izendatu osagarri gisa jarduteko».
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

